Аҟәа ақалақь Алашарбага араион, Адлеиба ихьӡ зху амҩаҿы инхо ауааԥсыра аҳҭнықалақь ахадарахь аҳәара ҟарҵеит аӡымҩангага аремонт азухарц.
Урыстәылеи Аԥсныи рҳәаа ахыҵра зҽазызшәоз ахаҿы итәыла, Киргизиа, ашьаус даҵаркуп. Иаанкылоу ахаҿы киргизиатәи рколлегацәа рыҭаразы шәачатәи аполициа рахь днагоуп.
Ҩ-гектарк инарзынаԥшуа аԥсара амца акит. Абылраан ԥсыҭбара ҟамлеит. Амцарцәара иаҿын 20-ҩык рҟынӡа амцарцәаҩцәа.
Аԥсны иҟоу Аладатәи арратә округ аруаа аинформациа аимдаразы анормативқәа нарыгӡеит, арратә техникеи абџьари рыла ахысрақәа мҩаԥыргеит, ҳәа аанацҳауеит Аладатәи арратә округ апресс-маҵзура.
Аԥсуа спортсмен Баџьа Хәытаба Шьамтәыла ахьӡала 2020 шықәса рзы Иапониа имҩаԥысраны иҟоу аԥхынтәи Аолимпиатә хәмаррақәа дрылахәхараны дыҟоуп. Уаанӡа, Шьамтәыла ахьӡала Хәытаба адунеи Ачемпионат аҿы 2019 шықәса рзы Нур-Султан ақалақь аҿы дықәгылахьан.
Урыстәылатәи аритеилерцәа цәыббрамза анҵәамҭазы иазгәарҭеит асмартфон ҿыц iPhone еиҳа аахәара шырҭаху.
Ҟабарда-Балкариа ахадас иалху Казбек Коков арегион анапхгаҩы имаҵзура дахагылеит ажәлар рҿаԥхьа аҭоубашьҭаҵара ҟаҵаны.